**D I S P O Z I Ţ I A**

**privind aprobarea Regulamentului de organizare şi desfăşurare a evaluării finale, a comisiei de evaluare şi a comisiei de soluţionare a contestaţiilor, pentru desfăşurarea evaluării finale pe perioada** **01.07.2021 -30.06.2025 a managementului Revistei „Művelődés”**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 8822/05.03.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Contractul de management încheiat între Consiliul Județean Cluj și domnulBenko Levente nr. 23149/28.06.2021 pe perioada 01.07.2021 până la data de 30.06.2025;
* Dizpoziția nr. 283/2021 privind aprobarea rezultatului final al concursului, a proiectului de management câştigător şi a duratei pentru care se va încheia contractul de management pentru postul de manager la Revista „Művelődés”, instituţie de cultură aflată în subordinea Consiliului Judeţean Cluj
* Dispoziția nr. 84/2022 privind aprobarea rezultatului evaluării managementului pe anul 2021, semestrul 2 la Revista „Művelődés”;
* Dispoziția nr. 123/2023 privind aprobarea rezultatului evaluării pe anul 2022 a managementului Revistei „Tribuna” și Revistei „Művelődés.
* Dispoziția nr. 81/2024 privind aprobarea rezultatului evaluării pe anul 2023 a managementului Revistei „Művelődés”:
* Dispoziția nr. 75/2025 privind aprobarea rezultatului evaluării pe anul 2024 a managementului Revistei „Művelődés”:

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 37 alin. (2), art. 38, art. 40-43 din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* Anexei nr. 2 din Ordinul Ministrului Culturii nr. 2.799/2015pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management, cu modificările și completările ulterioare.

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă Regulamentul de organizare şi desfăşurare a evaluării finale pe perioada 01.07.2021 -30.06.2025 a managementului Revistei „Művelődés”, cuprins în *Anexa* care face parte integrantă din prezenta dispoziţie.

**Art. 2.** Se constituie Comisia de evaluare finală pe perioada 01.07.2021-30.06.2025 a managementului Revistei „Művelődés”, având următoarea componenţă:

**Reprezentant Consiliul Județean Cluj:**

a) Duj Erika – expert cabinet Vicepreședinte;

**Membri**:

b)Ujvari Ildiko – Redactor-șef Szabadsag.;

c)Karacsonyi Zsolt- Redactor-șef al Revistei literare Helikon din Cluj;

**Art. 3.** Se constituie Comisia de soluţionare a contestaţiilor pentru desfăşurarea evaluării finale pe perioada 01.07.2021-30.06.2025 a managementului Revistei „Művelődés”, având următoarea componenţă:

**Preşedinte**:

a)Iliescu Ștefan-Eduard - Director Executiv, Direcția Juridică Consiliul Județean Cluj;

**Membri**:

b)Mocan Corina - Șef Serviciu, Serviciul Resurse Umane, Consiliul Judeţean Cluj;

c)Oltean Cristina - Consilier juridic, Serviciul Juridic, Contencios Administrativ, Arhivă, Consiliul Judeţean Cluj;

**Art. 4**. Secretariatul comisiilor este asigurat de:

1. Rusnac Adriana-Mirela - Consilier, Serviciul Resurse Umane, Consiliul Judeţean Cluj;
2. Viorica Leuce – Consilier, Serviciul Buget Local Venituri Consiliul Judeţean Cluj,
3. Muntean Crina-Ioana –Consilier juridic, Serviciul Juridic, Contencios Administrativ, Arhivă, Consiliul Judeţean Cluj.

**Art. 5.** Cu ducerea la îndeplinire şi punerea în aplicare a prevederilor prezentei dispoziţii se încredinţează preşedintele Consiliului Judeţean Cluj prin Direcţia Generală Buget-Finanţe Resurse Umane, precum şi membrii comisiilor şi ai secretariatului.

**Art. 6.** Prezenta dispoziţie se comunică prin poșta electronică membrilor comisiilor, secretariatului, Direcţiei Buget-Finanţe, Resurse Umane şi Prefectului Judeţului Cluj.

**P R E Ş E D I N T E, CONTRASEMNEAZĂ :**

**SECRETAR GENERAL AL JUDEŢULUI**

Alin Tișe Simona Gaci

**Nr. 96 din 6 martie 2025**